27. desember
27. desember er 361. dagur ársins (362. á hlaupári) samkvæmt gregoríska tímatalinu. 4 dagar eru eftir af árinu.

Atburðir 
 1394 - Jörundarkirkja á Hólum brotnaði í ofsaveðri.
 1601 - Stríð Hollands og Portúgals hófst með sigri Hollendinga í orrustunni um Bantam.
 1831 - Charles Darwin lagði upp í siglingu sína um Kyrrahaf með skipinu HMS Beagle.
 1904 - Abbey Theatre opnaði í Dublin.
 1904 - Leikritið Pétur Pan var frumsýnt í London.
 1919 - Sænska kvikmyndafyrirtækið Svensk Filmindustri var stofnað.
 1923 - Alþingiskosningar voru haldnar á Íslandi.
 1936 - Ungmennafélagið Valur var stofnað á Reyðarfirði.
 1945 - Alþjóðagjaldeyrissjóðurinn og Alþjóðabankinn voru stofnaðir. 
 1956 - Staðfest voru lög um bann við hnefaleikum á Íslandi, bæði keppni og sýningu.
 1975 - 372 kolanámumenn létust í slysi í kolanámu í Chasnala á Indlandi.
 1978 - Ný stjórnarskrá var samþykkt í þjóðaratkvæðagreiðslu á Spáni.
 1983 - Jóhannes Páll 2. páfi hitti tilræðismanninn Mehmet Ali Ağca í fangelsinu í Rebibbia og fyrirgaf honum. 
 1985 - Árásirnar á flugvellina í Vín og Róm: Meðlimir hryðjuverkasamtaka Abu Nidal gerðu árásir á tveimur flugvöllum með hríðskotarifflum og handsprengjum. 19 létust og hundruð særðust.
 1985 - Náttúrufræðingurinn Dian Fossey fannst myrt í Rúanda.
 1988 - Fyrsta fasta bílnúmerið í nýju númerakerfi var sett á bifreið Halldórs Ásgrímssonar dómsmálaráðherra, HP741. Nýja kerfið gekk í gildi í ársbyrjun 1989.
 1996 - Talíbanar í Afganistan náðu Bagramflugvelli á sitt vald.
 1997 - Norður-Hérað var stofnað með sameiningu þriggja sveitarfélaga á Austurlandi.
 1997 - Leiðtogi sambandssinna á Norður-Írlandi, Billy Wright, var myrtur í Long Kesh-fangelsi.
 2003 - Jarðskjálfti reið yfir Íran; um 30.000 fórust.
 2003 - 13 létust þegar nokkrar bílsprengjur sprungu í pólska hverfinu í Kerbala í Írak.
 2007 - Benazir Bhutto, fyrrverandi forsætisráðherra Pakistans og forsetaframbjóðandi, var ráðin af dögum á kosningafundi í Rawalpindi.
 2007 - Forseta- og þingkosningar voru haldnar í Kenýa.
 2008 - Ísraelar hófu hernaðaraðgerðina Operation Cast Lead á heimastjórnarsvæði Palestínumanna á Gasaströndinni. Yfir 1300 manns létu lífið í átökunum.
 2013 - Fyrrum fjármálaráðherra Líbanon, Mohamad Chatah, lést ásamt sjö öðrum í bílsprengju í Beirút.

Fædd 
 1350 - Jóhann 1., konungur Aragóníu (d. 1395).
 1390 - Anne Mortimer, ensk aðalskona, móðir Ríkharðs Plantagenent hertoga af Jórvík og amma Játvarðs 4. og Ríkharðs 3.
 1533 - Stefán Batory, konungur Póllands (d. 1586).
 1571 - Johannes Kepler, þýskur stjörnufræðingur (d. 1630).
 1595 - Bogdan Kmelnitskíj, höfuðsmaður Úkraínu (d. 1657).
 1654 - Jakob Bernoulli, svissneskur stærðfræðingur (d. 1705).
 1761 - Michael Andreas Barclay de Tolly, rússneskur herforingi (d. 1818).
 1762 - Magnús Stephensen konferensráð (d. 1833).
 1767 - Stefán Stephensen, íslenskur lögmaður (d. 1820).
 1772 - Arnór Jónsson, íslenskur prestur (d. 1853).
 1797 - Manuela Sáenz, ekvadorsk byltingarkona (d. 1856).
 1822 - Louis Pasteur, franskur örverufræðingur (d. 1895).
 1860 - David Bergey, bandarískur læknir (d. 1937).
 1901 - Marlene Dietrich, þýsk leikkona (d. 1992).
 1911 - Sigvaldi Thordarson, íslenskur arkitekt (d. 1964).
 1915 - Gyula Zsengellér, ungverskur knattspyrnumaður (d. 1999).
 1923 - Richard Popkin, bandarískur heimspekisagnfræðingur (d. 2005).
 1936 - Bjarni Felixson, íslenskur íþróttafréttamaður.
 1948 - Gerard Depardieu, franskur leikari.
 1961 - Guido Westerwelle, þýskur stjórnmálamaður (d. 2016).
 1963 - Claus Meyer, danskur viðskiptafræðingur.
 1966 - Eva LaRue, bandarísk leikkona.
 1966 - Masahiro Fukuda, japanskur knattspyrnumaður.
 1969 - Gunnar Gunnsteinsson, íslenskur leikari.
 1969 - Linda Pétursdóttir, íslensk athafnakona.
 1977 - Ángel Ortiz, paragvæskur knattspyrnumaður.
 1988 - Hera Hilmarsdóttir, íslensk leikkona.
 1988 - Hiroki Yamada, japanskur knattspyrnumaður.

Dáin 
 1923 - Gustave Eiffel, franskur verkfræðingur (f. 1832).
 1972 - Lester Pearson, forsætisráðherra Kanada (f. 1897).
 1986 - Snorri Hjartarson, íslenskt skáld (f. 1906).
 1996 - Lúðvík Þorgeirsson, íslenskur kaupmaður og formaður Knattspyrnufélagsins Fram (f. 1910).
 2007 - Benazir Bhutto, pakistanskur stjórnmálamaður (f. 1953).
 2009 - Takashi Takabayashi, japanskur knattspyrnumaður (f. 1931).
 2011 - Michael Dummett, enskur heimspekingur (f. 1925).
 2016 - Carrie Fisher, bandarísk leikkona (f. 1956).

Desember